Svein Arne Haugen

Svein Arne Haugen (født 8. oktober 1968 i Oslo) er en norsk politiker (Ap). Han var ordfører i Evje og Hornnes kommune fra 2020 til 2023. Haugen vokste opp i Søgne. Han gikk på Kristiansand Handelsskole fra 1984 til 1987 og tok deretter utdanning i Forsvaret. Haugen fullførte Krigsskolen i 1993 og var ansatt i Forsvaret til 2002. Deretter tok han økonomisk administrativ utdanning på Universitetet i Agder før han ble tilsatt som leder av bedriften Serviteur Bygland.

Etter å ha vært varamann for Arbeiderpartiet fra 2007 ble han valgt inn i Evje og Hornnes kommunestyre i 2011. Som følge av en samarbeidsavtale mellom Arbeiderpartiet, Høyre, Kristelig Folkeparti og Venstre ble han valgt til ordfører.

Se også 
Ordførere i Agder 2020–2023

Kilder 
  Artikkel om Svein Arne Haugen på Setesdalswiki
  Her er de nye ordførerne i Agder. Artikkel i Fædrelandsvennen 26. september 2019 side 4

Ordførere i Evje og Hornnes
Personer fra Evje og Hornnes kommune
Ap-ordførere i Agder‎